**Ministru kabineta noteikumu projekta**

**“Noteikumi par politisko organizāciju (partiju) un to apvienību gada pārskatiem” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Noteikumu projekta “Noteikumi par politisko organizāciju (partiju) un to apvienību gada pārskatiem” mērķis ir izpildīt Valsts nodokļu politikas pamatnostādnēs 2018.-2021.gadam doto uzdevumu, pārskatot un pilnveidojot pašreizējo normatīvo regulējumu attiecībā uz grāmatvedības kārtošanu, un to saskaņojot ar Grāmatvedības likumā paredzēto pilnvarojumu.  Noteikumu projekts stājas spēkā vienlaikus ar Grāmatvedības likumu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2017.gada 24.maija rīkojums Nr. 245 “Par Valsts nodokļu politikas pamatnostādnēm 2018.-2021.gadam” (prot. Nr. 23 21.§), Rīcības virziens - uzņēmumu investīciju stimulēšana un uzņēmumu starptautiskās konkurētspējas paaugstināšana, 2.4. uzdevums: Tiesību normu sakārtošana grāmatvedības jomā, 2.4.1. apakšpunkts - Izstrādāt jaunu likumu “Par grāmatvedību”, lai tas būtu atbilstošs juridiskās tehnikas prasībām, ietverot lietoto terminu plašāku skaidrojumu un papildu regulējuma noteikšanu, kā arī nosakot likuma mērķi un darbības jomu. Pārskatīt un pilnveidot arī uz šī likuma pamata izdotos Ministru kabineta noteikumus.  Saskaņā ar doto uzdevumu izstrādātā un Saeimā 2021.gada 10.jūnijā pieņemtā Grāmatvedības likuma (turpmāk – likums)18.panta otrās daļas 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik spēkā ir Ministru kabineta 2004.gada 13.jūlija noteikumi Nr. 591 “Noteikumi par politisko organizāciju (partiju) un to apvienību gada pārskatiem” (turpmāk - Noteikumi).  Noteikumu projekts “Noteikumi par politisko organizāciju (partiju) un to apvienību gada pārskatiem” (turpmāk – noteikumu projekts) ir izstrādāts, lai izpildot likuma 18. panta otrās daļas 1.punktā Ministru kabinetam doto uzdevumu, noteiktu politiskajām organizācijām (partijām) un to apvienībām gada pārskata struktūru, apjomu, saturu, sagatavošanas, pārbaudīšanas un iesniegšanas kārtību.  Izstrādājot noteikumu projektu, ņemts vērā Korupcijas novēršanas un apkarošanas biroja (turpmāk – KNAB) atzinumā par likuma projektu minētais, ka saskaņā ar Politisko organizāciju (partiju) finansēšanas likuma 8.5 panta otro daļu katru gadu ne vēlāk kā līdz 31.martam politiskā organizācija (partija) normatīvajos aktos noteiktajā kārtībā iesniedz KNAB gada pārskatu, izmantojot Elektronisko datu ievades sistēmu, kas veidota atbilstoši Noteikumos ietvertajam tiesiskajam regulējumam. Izdodot jaunus Ministru kabineta noteikumus, provizoriski būs nepieciešamas izmaiņas arī Elektronisko datu ievades sistēmā.  Sagatavojot noteikumu projektu, ņemts vērā arī KNAB 2021.gada 8.jūnija vēstulē Nr. 1/3127 par noteikumu projektu sniegtais viedoklis, ka pirmsšķietami papildus finanšu līdzekļi nebūs nepieciešami, lai Elektronisko datu ievades sistēmu pilnveidotu atbilstoši noteikumu projektā ietvertajam tiesiskajam regulējumam.  Lai mazinātu iespēju, ka jaunu noteikumu izdošanas rezultātā būs nepieciešams veikt būtiskas izmaiņas KNAB Elektronisko datu ievades sistēmā, noteikumu projektā, ciktāl tas iespējams, saglabāta pašreizējo Noteikumu struktūra, iekļautais regulējums un Noteikumu pielikumos iekļautās gada pārskata sastāvdaļu shēmas, veicot tikai no Politisko partiju likumā un Politisko organizāciju (partiju) finansēšanas likumā iekļautā regulējuma, kā arī no Likumprojektā paredzētā regulējuma izrietošos labojumus un redakcionālos precizējumus. Tie ir šādi:  1) Atšķirībā no Noteikumu 2.pielikumā iekļautās Ieņēmumu un izdevumu pārskata shēmas un 3.pielikumā iekļautās Naudas plūsmas pārskata shēmas noteikumu projektā paredzēts attiecīgās shēmas papildināt ar jaunu ieņēmumu posteni “Valsts budžeta finansējums”.  Pamatojums: Noteikumu izdošanas laikā - 2004.gadā - valsts finansējuma partijām faktiski nebija vai arī tam nebija būtiskas ietekmes, un tas pamatā izpaudās kā bezmaksas priekšvēlēšanu aģitācijai paredzētais raidlaiks Latvijas Radio un Latvijas Televīzijā, kā arī pašvaldību, valsts un pašvaldību iestāžu, kapitālsabiedrību, kurās vairāk nekā 50 procenti kapitāla daļu (akciju) pieder valstij vai pašvaldībai, sniegtais atbalsts politiskajām organizācijām, to apvienībām vai atsevišķiem deputātu kandidātiem *(informācijas avots: Politisko partiju finansēšanas koncepcija, 2009.gads)*. Tādēļ Noteikumos ne Ieņēmumu un izdevumu pārskatā, ne arī Naudas plūsmas pārskatā nebija paredzēts valsts budžeta finansējumu norādīt atsevišķi no citiem ieņēmumiem.  2010.gada 10.jūnijā Saeima pieņēma likumu „Grozījumi Politisko organizāciju (partiju) finansēšanas likumā”, ar kuru likuma 2.panta pirmā daļa tika papildināta ar 3.1 punktu, kas paredzēja likumā noteiktajos gadījumos politisko organizāciju (partiju) daļēju finansēšanu no valsts budžeta, un, pamatojoties uz to, politiskajām partijām 2012.gadā pirmo reizi tika izmaksāts valsts budžeta finansējums *[informācijas avots: likumprojekta „Grozījumi Politisko organizāciju (partiju) finansēšanas likumā” sākotnējās ietekmes novērtējuma ziņojums (anotācija)]*. Ar 2019.gada 14.novembrī pieņemtajiem šā likuma grozījumiem, kas stājās spēkā 2020.gada 1.janvārī, valsts budžeta finansējums tika būtiski palielināts - aptuveni 7 reizes lielāks, nekā līdz šiem grozījumiem.  2) Noteikumos lietotie vārdi “vadības institūcija vai vadītājs” un “vadība” noteikumu projektā aizstāti ar vārdiem “pārvaldes institūcija (valde)”. Pamatojums: Politisko partiju likuma 32.panta pirmajā daļā par partijas pārvaldes institūciju minētais un arī likumprojekta 1.panta pirmajā daļā ietvertais termina “uzņēmuma vadītājs” skaidrojums.  3) Pārskatot pašreizējo Noteikumu tekstu, noteikumu projektā veikti arī citi lietotās terminoloģijas labojumi un redakcionāli precizējumi.  4) Noteikumu projektā ir precizēti gada pārskata pārbaudes un revidēšanas noteikumi, tos saskaņojot ar Politisko organizāciju (partiju) finansēšanas likuma 11. panta “Finansiālās un saimnieciskās darbības revīzija” un Politisko partiju likuma 37.pantā “Partijas pārskata gada revīzija” un citos pantos, kuros minēta “saimnieciskās un finansiālās darbības revīzijas institūcija” noteikto.  5) Noteikumu projektā nav grozījumu attiecībā uz Noteikumos pašlaik iekļauto regulējumu par mantojumu kā politiskās organizācijas (partijas) mantas un attiecīgo ieņēmumu rašanās avotu.  Politisko organizāciju (partiju) finansēšanas likuma 2. panta pirmajā daļā, kurā uzskaitīti politisko organizāciju (partiju) finansēšanas avoti, mantojums nav pieminēts, bet 4.punktā minēti citi finansēšanas avoti, izņemot tos, no kuriem ar likumu aizliegts finansēt politiskās organizācijas (partijas). Citi finansēšanas avoti var būt, piemēram, mantojums, apdrošināšanas atlīdzība, kompensācijas un tml. (noteikumu projekta 37.punkts).  Turklāt, saskaņā ar Ministru kabineta 2019. gada 10. septembra noteikumu Nr. 417 “Politisko organizāciju (partiju) informācijas par iestāšanās naudām, biedru naudām, dāvinājumiem (ziedojumiem), vēlēšanu ieņēmumu un izdevumu deklarāciju un gada pārskatu iesniegšanas un publicēšanas noteikumi” 15.6.apakšpunkta noteikumiem politiskajai organizācijai (partijai) var būt mantota kustama vai nekustama manta.  Ar noteikumu projektu paredzēts aizstāt pašlaik spēkā esošos Noteikumus. |
| 3. | Projekta izstrādē iesaistītās institūcijas un publiskas personas kapitālsabiedrības | Ar Finanšu ministrijas 2018.gada 3.maija rīkojumu Nr.150 izveidota darba grupa jauna likuma “Par grāmatvedību”, kā arī uz jaunā likuma pamata izdodamo Ministru kabineta noteikumu projektuizstrādei (turpmāk – darba grupa). Darba grupas sastāvā bez Finanšu ministrijas pārstāvjiem bija Valsts kases, Valsts ieņēmumu dienesta, Finanšu un kapitāla tirgus komisijas un Latvijas Bankas pārstāvji, kā arī Biznesa augstskolas “Turība” pārstāvji. Privāto sektoru darba grupā pārstāvēja Latvijas Republikas Grāmatvežu asociācija, ISO sertificēto grāmatvežu asociācija un Latvijas Zvērinātu revidentu asociācija. Darba grupas sēdēs kā pieaicinātās personas piedalījās arī Latvijas tirdzniecības un rūpniecības kameras pārstāvji. Noteikumu projekts nosūtīts darba grupas locekļiem izskatīšanai un līdz šim iebildumi, priekšlikumi vai komentāri nav saņemti. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs politiskās organizācijas (partijas). |
| 2. | Tiesiskā regulējuma ietekme uz tautsaimniecību un administratīvo slogu | Ar noteikumu projektu paredzēts aizstāt pašlaik spēkā esošos Noteikumus. Noteikumu projekts tieši neietekmēs tautsaimniecību un uzņēmējdarbības vidi, tā kā ar to tiek pārņemts regulējums, kas pašlaik ietverts Noteikumos, to saskaņojot ar likumā lietoto terminoloģiju un pašreizējām juridiskās tehnikas prasībām.  Noteikumu projektā paredzētais regulējums nepalielinās un nesamazinās šīs sadaļas 1.punktā minēto personu administratīvo slogu, jo tas paredz aktualizēt politisko organizāciju (partiju) gada pārskata sagatavošanas prasības, tās saskaņojot ar pašlaik spēkā esošo regulējumu, kāds noteikt Politisko partiju likumā, Politisko organizāciju (partiju) finansēšanas likumā un saskaņā ar to izdotajos noteikumos, kā arī veicot no likumā paredzētā regulējuma izrietošos terminoloģijas labojumus un redakcionālos precizējumus. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |  |  |  |
| --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Saistītie tiesību aktu projekti  p  p | | Stājoties spēkā noteikumu projektam, spēku zaudēs šobrīd spēkā esošie Ministru kabineta 2004.gada 13.jūlija noteikumi Nr. 591 "Noteikumi par politisko organizāciju (partiju) un to apvienību gada pārskatiem". |
| 2. | | Atbildīgā institūcija | Finanšu ministrija. |
| 3. | | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par noteikumu projektu tiks publicēta Finanšu ministrijas tīmekļa vietnē sadaļā “Sabiedrības līdzdalība” - “Tiesību aktu projekti” - “Grāmatvedības politika.” Līdz ar to sabiedrības pārstāvji varēs līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  Plānots, ka pēc noteikumu projekta pieņemšanas Finanšu ministrijas pārstāvji sniegs skaidrojumus par to sanāksmēs, konferencēs, kā arī preses izdevumos. |
| 2. | Sabiedrības līdzdalība projekta izstrādē | Noteikumu projekts tika konceptuāli atbalstīts darba grupas sēdē, darba grupas locekļi un pieaicinātie eksperti no nevalstiskā sektora ir Latvijas Republikas Grāmatvežu asociācijas, ISO sertificēto grāmatvežu asociācijas, Latvijas Zvērinātu revidentu asociācijas un Latvijas tirdzniecības un rūpniecības kameras pārstāvji.  Uzziņa par noteikumu projektu tiks publicēta Finanšu ministrijas tīmekļa vietnē sadaļā “Sabiedrības līdzdalība” - “Tiesību aktu projekti” - “Grāmatvedības politika” 2021.gada 14.jūnijā (<https://www.fm.gov.lv/lv/mk-noteikumu-projekts-noteikumi-par-politisko-organizaciju-partiju-un-apvienibu-gada-parskatiem>) un Valsts kancelejas tīmekļa sadaļā “Sabiedrības līdzdalība” (<https://mk.gov.lv/content/ministru-kabineta-diskusiju-dokumenti>). |
| 3. | Sabiedrības līdzdalības rezultāti | No darba grupas locekļiem par izskatīšanai nosūtīto noteikumu projektu līdz šim iebildumi, priekšlikumi vai komentāri nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Korupcijas novēršanas un apkarošanas birojs. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektam nav ietekme uz pārvaldes funkcijām un institucionālo struktūru. Projekta izpildes rezultātā nenotiks jaunu institūciju izveide, esošu institūciju likvidācija un reorganizācija. Projektam nav paredzēta ietekme uz institūciju cilvēkresursiem. |
| 3. | Cita informācija | Nav. |

Finanšu ministrs J.Reirs

A.Priede, 67083866

[arta.priede@fm.gov.lv](mailto:arta.priede@fm.gov.lv)

G.Majevska, 67095616

[gunta.majevska@fm.gov.lv](mailto:gunta.majevska@fm.gov.lv)